CELEX: C2005/045/03
Language: lt
Date: 2005-02-19 00:00:00
Title: 2004 m. gruodžio 16 d. Teisingumo Teismo sprendimas (trečioji kolegija), Byloje C-271/02 Europos Bendrijų Komisija prieš Švedijos Karalystę (Valstybės įsipareigojimų nevykdymas — Žuvininkystė — Išteklių apsauga ir valdymas — Žuvininkystės veiklos priežiūros priemonės)

19.2.2005   
            
            
               LT
            
            
               Europos Sąjungos oficialusis leidinys
            
            
               C 45/2
            
         
      TEISINGUMO TEISMO SPRENDIMAS
   
   (trečioji kolegija)
   2004 m. gruodžio 16 d.
   Byloje C-271/02 Europos Bendrijų Komisija prieš Švedijos Karalystę (1)
   
   (Valstybės įsipareigojimų nevykdymas - Žuvininkystė - Išteklių apsauga ir valdymas - Žuvininkystės veiklos priežiūros priemonės)
   (2005/C 45/03)
   Proceso kalba: švedų
   Byloje C-271/02 Europos Bendrijų Komisija, atstovaujama T. van Rijn ir C. Tufvesson, prieš Švedijos Karalystę, atstovaujamą A. Kruse ir A. Falk, dėl 2002 m. liepos 24 d. pareikšto ieškinio dėl įsipareigojimų neįvykdymo pagal EB sutarties 226 straipsnį, Teisingumo Teismas (trečioji kolegija), susidedantis iš pirmininko A. Rosas, teisėjų J.-P. Puissochet (pranešėjas), S. von Bahr, U. Lõhmus ir Ó. Caoimh; generalinis advokatas: D. Ruiz-Jarabo Colomer, sekretorius: R. Grass, 2004 m. gruodžio 16 d. priėmė sprendimą, kurio rezoliucinėje dalyje nurodyta:
   
               1)
            
            
               1995 ir 1996 metais:
               
                           —
                        
                        
                           nenustatydama paskirtų kvotų naudojimo išsamių taisyklių ir neatlikdama tikrinimų bei kitų kontrolės priemonių, nurodytų taikomuose Bendrijos reglamentuose,
                        
                     
                           —
                        
                        
                           nepriimdama visų veiksmingų priemonių, kad būtų užkirstas kelias kvotų viršijimui,
                        
                     
                           —
                        
                        
                           nesiimdama visų administracinių ir baudžiamųjų priemonių, taikytinų laivų kapitonams, kurie pažeidė minėtus reglamentus, ir visiems kitiems atsakingiems asmenims,
                        
                     Švedijos Karalystė neįvykdė savo įsipareigojimų pagal 1992 m. gruodžio 20 d. Tarybos reglamento Nr. 3760/92, nustatančio žvejybos ir akvakultūros sistemą Bendrijoje, 9 straipsnio 2 dalį ir pagal 1993 m. spalio 12 d. Tarybos reglamento (EEB) Nr. 2847/93, nustatančio bendros žuvininkystės politikos kontrolės sistemą, 2 straipsnį, 21 straipsnio 1 ir 2 dalį bei 31 straipsnį.
            
         
               2)
            
            
               priteisti iš Švedijos Karalystės bylinėjimosi išlaidas.
            
         
      (1)  OL C 289, 2002 11 23.